钦定古今图书集成/明伦汇编/氏族典/第312卷 > 程采
## 钦定古今图书集成/明伦汇编/氏族典/第312卷 > 程采

按《金史程采传》：“采字公弼，燕之析津人。祖冀，仕辽广
德军节度使。冀次子四穆，辽崇义军节度使。采，四穆
之季子也。中进士甲科，累迁殿中丞。天辅七年，太祖
入燕，授尚书都官贠外郎，锦州安昌令，历翰林待制。
皇统八年，为横海军节度使，移彰德军节度使，卒官。
采刚直耿介，不谄奉权贵，以希苟进，有古君子之风”
云。